**ПОЈЕДНОСТАВЉЕЊЕ ПОСТУПКА ДАВАЊА НА КОРИШЋЕЊЕ ШУМСКОГ ЗЕМЉИШТА У НЕШУМСКЕ НАМЕНЕ И УТВРЂИВАЊЕ НАКНАДЕ**

|  |  |
| --- | --- |
| **Назив административног поступка** | **Поступак давања на коришћење шумског земљишта у нешумске намене и утврђивање накнаде** |
| **Шифра поступка** | **202.01.0003** |
| **Регулаторно тело**  **(надлежно за спровођење препоруке)** | Јавно предузеће „Војводинашуме”, Петроварадин  Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о накнадама за коришћење јавних добара („Сл. гласник РС“, бр. 95/18, 49/19) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Иако је поступак јасно дефинисан прописом, додатни простор за оптимизацију постоји путем елиминације документа који се може прибавити по службеној дужности увидом у јавно доступне базе података, као и кроз омогућавање подношења захтева електронским путем. | |
| 1. **САЖЕТАК ПРЕПОРУКА** | |
| Потребно је омогућити прибављање података по службеној дужности и електронско подношење захтева и издавање акта надлежног органа. | |
| 1. **ОБРАЗЛОЖЕЊЕ** | |
| 1. 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:     * **Документ 1**: Извод из листа непокретности   **Орган од кога је потребно прибавити податке**: Републички геодетски завод, Катастар непокретности  Наведени документ прибавља се као доказ за катастарску општину, број парцеле, површину, културу и врсту земљишта на коме се планира коришћење шумског земљишта у нешумске намене.    Предлаже се прибављање података по службеној дужности, када је подносилац захтева власник земљишта а које је могуће спровести на један од следећих начина, зависно од тренутне доступности потребних података:     * + - 1. Путем Информационог система за размену података из регистара преко Сервисне магистрале органа;       2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, потребно је од подносиоца захтева затражити следеће неопходне информације: Броја катастарске парцеле и назив катастарске општине.  **За примену ове препоруке није потребна измена прописа.**   * 1. **Увођење е-управе**   Поступак подразумева подношење захтева надлежном органу поштом или лично, као и достављање акта подносиоцу захтева. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |